નવાપુર – નંદુરબાર જિલ્લાના નવાપુરના ઉકાળાપાણી તેમજ ડાંગ જિલ્લાના જંગલોમાંથી કીમતી ખેર અને સીસમના લાકડાની ચોરી કરી વાવડી ગામે એક ઘરમાં સંતાડી મૂક્યા હોવાની બાતમીને આધારે ફોરેસ્ટ અધિકારીએ ઘર પર છાપો મારી ૧૨ લાખ રૂપિયાના લાકડા કબજે લીધા હતાં. આર. એફ. ઓ. પ્રથમે હડપેને બાતમી મળી હતી કે, નવાપુરના ઉકાળાપાણી તેમજ ગુજરાતના ડાંગ જિલ્લાના જંગલોમાંથી તાજા ખેર અને સીસમના વૃક્ષ કાપી તેના લાકડા વાવડી ગામ વિસ્તારમાં એક ઘરમાં સંતાડી મૂક્યા છે.